Valentino Lazaro

Valentino Lando Lazaro (sündinud 24. märtsil 1996 Grazis) on Austria jalgpallur, kes mängib poolkaitsja või paremkaitsjana Itaalia kõrgliigaklubis Torino ja Austria jalgpallikoondises.

Klubikarjääri algusaastatel mängis Lazario Austria kõrgliigaklubis Salzburgi Red Bull, debüteerides Austria kõrgliigas hooajal 2012–13. Salzburgiga tuli ta Austria meistriks viis korda.

Aastatel 2017–2019 mängis ta Saksamaa kõrgliigaklubis Hertha BSC.

2019. aasta juulis liitus ta Itaalia kõrgliigaklubiga Milano Internazionale. Hooaja 2019–20 teises pooles oli ta laenul Inglismaa kõrgliigaklubis Newcastle United. Hooajal 2020–21 oli ta laenul Saksamaa kõrgliigaklubis Mönchengladbachi Borussia. 8. novembril 2020 lõi ta mängus Leverkuseni Bayeri vastu värava, mis valiti Bundesliga hooaja parimaks. Hooajal 2021/22 oli ta laenul Portugali kõrgliigaklubis Lissaboni Benfica.

2022. aasta augustis läks Lazaro Internazionalest laenule Torinosse, kellega sõlmis aasta hiljem püsiva lepingu.

Austria jalgpallikoondises tegi Lazaro debüüdi 30. mail 2014 sõprusmängus Islandi vastu. Koondisekarjääri esimese värava lõi ta 18. novembril 2019 UEFA Rahvuste Liiga mängus Põhja-Iirimaa vastu. Ta kuulus Austria koondisse 2021. aasta Euroopa meistrivõistlustel.

Tema isa on Angola päritolu ja ema kreeklanna."ÖFB baut Valentino Lazaro als zentralen Hoffnungsträger auf". krone.at. 6.5.2013. Vaadatud 8.2.2022

 Saavutused 
Salzburgi Red Bull
Austria Bundesliga: 2011–12, 2013–14, 2014–15, 2015–16, 2016–17
Austria karikas: 2013–14, 2014–15, 2015–16, 2016–17

 Viited 

Kategooria:Austria jalgpallurid
Kategooria:Salzburgi Red Bulli mängijad
Kategooria:Hertha BSC jalgpallurid
Kategooria:Milano Internazionale mängijad
Kategooria:Newcastle United FC mängijad
Kategooria:Mönchengladbachi Borussia mängijad
Kategooria:Lissaboni Benfica jalgpallurid
Kategooria:Torino FC jalgpallurid
Kategooria:bundesliga mängijad
Kategooria:Serie A mängijad
Kategooria:Premier League'i mängijad
Kategooria:Primeira Liga mängijad
Kategooria:Sündinud 1996